C 397/46

Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2022/C 397/14)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»Odebeşti«

PDO-RO-A1586-AM02

Meddelelsesdato: 21. juli 2022

BESKRIVELSE AF OG BEGRUNDELSE FOR DEN GODKENDTE ÆNDRING

Tilføjelse af fakultative angivelser på mærkningen

Der tilføjes yderligere bestemmelser til produktspecifikationen om fakultative angivelser på mærkningen af vine, der henviser til bestemte produktionsmetoder (anvendelse af udtryk, der angiver vinfremstillingsmetoder, som anvendes i hele verden, og som giver vinene deres særlige organoleptiske egenskaber, der har betydning for forbrugeren med hensyn til kvalitet, modenhed og lagring).

Kapitel VI i produktspecifikationen og punkt 9 i enhedsdokumentet ændres.

ENHEDSDOKUMENT

1. Betegnelse(r)

Odobești

2. Type geografisk betegnelse

BOB — Beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

1. Analytiske og organoleptiske egenskaber –– hvidvine/rosévine

KORTFATTET TEKSTBESKRIVELSE

Hvidvinene har de karakteristika, der er specifikke for området, med blomsternoter, søde noter og noter af eksotiske frugter og citrusfrugter. Nogle vine har et middel til højt syreindhold, en udtalt friskhed og en bred aromatisk palet, der spænder fra kraftige urtenoter til noter af sødlige tropiske frugter, ofte med en aroma af vinblomster.

Hvidvinene er udsøgte, aromatisk neutrale med aromaer af æbler, blomsternoter (Fetească regală) og aroma af søde roser, der i takt med at vinene ældes, suppleres af strejf af moskus, rosiner, honning (Tămâioasă românească) eller citrusfrugter og urtenoter, som giver vinen livlighed og friskhed ledsaget af blomsteraromaer og diskrete aromaer af frisk frugt (Crâmpoșie).

Generelle analytiske kendetegn Maksimalt totalt alkoholindhold (i % vol.) 15,00 Minimalt virkeligt alkoholindhold (i % vol.) 9,00 Minimalt totalt syreindhold 3,5 gram pr. liter udtrykt i vinsyre Maksimalt indhold af flygtige syrer (i meq/l) 18 Maksimalt totalt svovldioxidindhold (i mg/l) 200

2. Analytiske og organoleptiske egenskaber — rødvine

KORTFATTET TEKSTBESKRIVELSE

Rødvinene har mere intense farvet garvesyre, en koncentreret aromatisk karakter med frugtnoter og en god balance på grund af sukkerindholdet og en lang eftersmag, finesse og friske noter.

Rødvinene har forskellige aromaer af soltørrede svesker (Fetească neagră) med et oprindeligt aromatisk potentiale, der spænder fra vilde, skovagtige noter over noter af grønne bælgfrugter til aromaer af overmodne druer og solbær (Cabernet Sauvignon) eller sødt duftende modne kirsebær og røde frugter med aromaer af rosiner, tobak eller sort peber, som bliver mere udtalte, i takt med at vinen ældes.

Generelle analytiske kendetegn Maksimalt totalt alkoholindhold (i % vol.) 15,00 Minimalt virkeligt alkoholindhold (i % vol.) 9,00 Minimalt totalt syreindhold 3,5 gram pr. liter udtrykt i vinsyre Maksimalt indhold af flygtige syrer (i meq/l) 20 Maksimalt totalt svovldioxidindhold (i mg/l) 150

5. Vinfremstillingsmetoder

5.1. Særlige ønologiske fremgangsmåder

1. DYRKNINGSMETODER OG DERES KARAKTERISTIKA

Dyrkningsmetoder

— mindst 3 300 planter/ha i eksisterende beplantninger

— beskæringsmetode: efter producentens valg afhængigt af sorten og jordbunds- og klimaforholdene.

5.2. Maksimale udbytter

1. Sauvignon, Pinot Gris, Muscat Ottonel, Traminer alb, Tămâioasă românească og Traminer roz 15 000 kg druer pr. hektar

2. Aligote, Șarba, Băbească Gri, Chardonnay, Fetească albă, Frâncușă, Riesling de Rhin og Donaris 16 500 kg druer pr. hektar

3. Cabernet Sauvignon, Fetească Neagră, Pinot Noir og Merlot 17 500 kg druer pr. hektar

4. Fetească Regală, Crâmpoůie selecůionată, Mustoasă de Măderat, Riesling Italian og Galbenă de Odobești 19 000 kg druer pr. hektar

5. Crâmpotie, Furmint, Muscadelle, Grasă de Cotnari og Semillon 19 000 kg druer pr. hektar

6. Plăvaie, Băbească Neagră, Codană, Syrah, Sangiovese, Barbera, Nebbiolo og Zweigelt 21 500 kg druer pr. hektar

7. Sauvignon, Pinot Gris, Muscat Ottonel, Traminer alb, Tămâioasă românească og Traminer roz 115 hl/ha

8. Aligote, Șarba, Băbească Gri, Chardonnay, Fetească albă, Frâncușă, Riesling de Rhin og Donaris 127 hl/ha

9. Fremstilling af hvidvin af sorterne Cabernet Sauvignon, Fetească Neagră, Pinot Noir og Merlot 135 hl/ha

10. Fetească Regală, Crâmpoůie selecůionată, Mustoasă de Măderat, Riesling Italian og Galbenă de Odobești 146 hl/ha

11. Cabernet Sauvignon, Fetească Neagră, Pinot Noir og Merlot 129 hl/ha

12. Crâmpoşie, Furmint, Grasă de Cotnari, Muscadelle og Semillon 146 hl/ha

13. Plăvaie 165 hl/ha

14. Băbească Neagră, Codană, Syrah, Sangiovese, Barbera, Nebbiolo og Zweigelt 159 hl/ha

6. Afgrænset geografisk område

Distriktet Vrancea

— Byen Odobești — landsbyen Unirea

— Kommunen Jariştea — landsbyerne Jariștea, Pădureni og Scânteia Vărsătura

— Kommunen Boloteşti –– landsbyerne Boloteşti, Pietroasa, Vităneştii de sub Măgură, Găgeşti, Putna og Ivănceşti

— Kommunen Broşteni –– landsbyerne Broşteni, Pituluşa og Arva.

7. Druesort(er)

Aligoté B –– Plant de trois, Plant gris, Vert blanc og Troyen blanc

Barbera N

Băbească gri G

Băbească neagră N — Grossmuttertraube, Hexentraube, Crăcana, Rară neagră, Căldăruşă og Serecsia

Cabernet Sauvignon N — Petit Vidure og Burdeos tinto

Chardonnay B –– Gentil blanc, Pinot blanc Chardonnay

Codană N

Crâmpoșie B

Crâmpoșie selecționată B

Donaris B

Fetească albă B — Păsărească albă, Poama fetei, Mädchentraube, Leanyka og Leanka

Fetească neagră N — Schwarze Mädchentraube, Poama fetei neagră, Păsărească neagră og Coada rândunicii

Fetească regală B — Königliche Mädchentraube, Königsast, Kiralyleanka, Dănășană og Galbenă de Ardeal

Frâncuşă B –– Vinoasă, Mildweisser, Mustoasă de Moldova og Poamă creaţă

Furmint B — Furmin, Şom Szalai og Szegszolo

Galbenă de Odobești B — Galbenă de Căpătanu, Galbenă Uria ă og Galbenă

Grasă de Cotnari B –– Dicktraube, Grasă og Köver szölö

Merlot N — Bigney rouge

Muscadelle B –– Moscatello bianco og Muscadet doux

Muscat Ottonel B — Muscat Ottonel blanc

Mustoasă de Măderat B — Lampau, Lampor, Mustafer, Mustos Feher og Straftraube

Nebbiolo N

Pinot Gris G –– Affumé, Grauer Burgunder, Grauburgunder, Grauer Mönch, Pinot cendré, Pinot Grigio og Ruländer

Pinot Noir N — Blauer Spätburgunder, Burgund mic, Burgunder roter og Klăvner Morillon Noir

Pinot noir N –– Spätburgunder og Pinot nero

Plăvaie B –– Bălană, Plăvană og Poamă bălaie

Riesling du Rhin B –– Weisser Riesling og White Riesling

Riesling italian B –– Olasz Riesling, Olaszriesling og Welschriesling

Sangiovese N –– Brunello di Montalcino og Morellino

Sauvignon B — Green sauvignon

Syrah N –– Shiraz og Petit Syrah

Semillon B — Semillon blanc

Traminer Rose Rs — Rosetraminer, Savagnin Rose og Gewürztraminer

Traminer aromat alb B

Tămâioasă românească B –– Busuioacă de Moldova og Muscat blanc à petits grains

Tămâioasă românească B — Rumänische Weihrauchtraube og Tamianka

Zweigelt N — Blauerzweigelt, Negru de Zweigelt og Zweigelt blau

Șarba B

8. Tilknytning til det geografiske område

Tilknytning til det afgrænsede område

Oplysninger om det geografiske område

Det lithologiske substrat –– alluviale og diluviale sand- og grusaflejringer dækket af løssaflejringer, som omfatter et komplekst pleistocænt forvitringsmateriale, der hviler på skiftende lag af marin mergel, ler og sand fra pliocæn.

Terrænforhold: skråninger bestående af diluviale og proluviale aflejringer med en forholdsvis ensartet hældning fra 300 m mod vest og 100 m mod øst og fra bunden af skråningen ved Odobești-bakkekammen på den bjergskråning, der støder op til den rumænske slette. Områdets geomorfologi er kendetegnet ved brede parallelle landområder mellem to vandløb i øst-vestgående retning. De morfometriske forskelle i højde og eksponering gør det muligt at dyrke en lang række druesorter.

Klimaet: tempereret fastlandsklima med meget store udsving på grund af tilstedeværelsen af østeuropæiske og atlantiske luftmasser fra vest og nordvest hele året rundt, men navnlig i overgangssæsonerne. Den samlede solindstråling har årlige gennemsnitsværdier værdier på over 120 Kcal/cm2 med udsving mellem 110 for de nordvendte eksponeringer og 140 for de sydvendte eksponeringer.

Ifølge data fra forskningsstationen i Odobești er klimaet i regionen blevet varmere i de seneste 40 år.

Jordbundsforhold: Den mest udbredte jordbund i området er mollisol bestående af fint chernozem (cambisol og diluvialt ler), som er fremherskende i den østlige og centrale del af vindyrkningsområdet, og grå jord i den vestlige del. Den middel og lette tekstur sikrer gennemtrængelighed, dræning og værdifulde fysiske og teknologiske egenskaber med en gunstig kemisk sammensætning og et betydeligt humus- og næringsstofindhold, der er særlig velegnet til dyrkning af vinstokke.

Produktoplysninger:

Hvidvinenes farve er karakteristisk for vinens type og alder, og de er kendetegnet ved en fremragende aroma (bouquet i gamle vine) og harmoni mellem duft og finesse. Deres typiske karakteristika, navnlig den højere farveintensitet, skyldes det geografiske område og nærmere bestemt den rigelige solvarme og en jordbund med en let tekstur. Dette forstærkes af, at vinområdet Odobeşti ligger ved foden af Subkarpaterne, der har en gennemsnitlig højde på 200 m. Rent biologisk, jordbundsmæssigt og klimatisk hører dette område til den rumænske slette, men rent genetisk hører det til Subkarpaterne. Det er dog et særskilt kontaktområde med sine helt egne økologiske træk, der er velegnede til vindyrkning.

Dette vinområdes omdømme er vokset siden det 17. århundrede i en sådan grad, at Dimitrie Cantemir i sit værk »Descriptio Moldaviae« betegnede vindyrkningsområdet Odobeşti som det tredjebedste i landet. Det er ikke tilfældigt, at vindyrkningsområderne i denne region var ejet af Moldovas herskere, ærkebispedømmet Iași og biskopperne i Roman og Radăuți.

Vinen fra dette område er på grund af sin kvalitet i årenes løb blevet solgt til Polen og Rusland efter ønske fra deres herskere (i 1456 anmodede kong Kasimir af Polen Moldovas hersker, Petru Rareș, om at få leveret vin fra dette område).

Årsagssammenhæng

På grund af klimaforholdene og den særligt sure jordbund har vinene en friskhed og frugtagtig smag, der er højt værdsat.

Det gennemsnitlige antal årlige solskinstimer på ca. 2 100 timer sikrer optimale betingelser for modning og koncentration af sukker og aromastoffer i druerne, som er afgørende for vinenes primære aromaer. Den årlige gennemsnitstemperatur ligger på omkring 9-10 °C og udgør således det gennemsnitlige temperaturspænd (temperaturudsving).

9. Andre vigtige betingelser (emballering, mærkning og andre krav)

Betingelser for markedsføring

Retlig ramme:

De nationale bestemmelser

Type yderligere betingelse:

Supplerende bestemmelser vedrørende mærkning

Beskrivelse af betingelsen:

Ingen yderligere bestemmelser.

Fakultative angivelser til brug på mærkningen

Retlig ramme:

EU-lovgivningen

Type yderligere betingelse:

Yderligere bestemmelser vedrørende mærkning

Beskrivelse af betingelsen:

Visse angivelser, der henviser til bestemte produktionsmetoder, kan også anvendes på frivillig basis, som følger:

— angivelserne »fermentat i barrique [fadgæret]«, »maturat in barrique [fadlagret]«, »fermentat în prezența așchiilor de stejar [gæret sammen med egetræsflis]« og »maturat în prezența așchiilor de stejar [lagret sammen med egetræsflis]« kan anføres på etiketten på rumænsk, eller udtryk på internationale sprog kan anvendes til at oplyse forbrugeren om, at den nævnte proces er blevet anvendt, f.eks. en af følgende angivelser:

— »fume« eller »smoked« eller »toasted« på engelsk, eventuelt ledsaget af et udtryk, der beskriver intensiteten af varmebehandlingen af det anvendte egetræ, dvs. »light«, »medium« eller »heavy«

— »fumé« eller »fumée« på fransk, eventuelt ledsaget af et udtryk, der beskriver intensiteten af varmebehandlingen af det anvendte egetræ, dvs. »légère«, »moyenne«, »forte« eller »petit fumé«, »demi fumé« eller »intense fumé«.

Disse angivelser kan være på et hvilket som helst andet internationalt sprog eller på sproget i det land, hvor vinproduktet skal markedsføres, hvis vinproducenten vælger det, idet forbrugeren oplyses om anvendelsen af metoder, der er udbredt i hele verden til fremstilling af vine med særlige organoleptiske egenskaber.

For vine, der modnes eller lagres på bærmen, kan etiketten indeholde udtryk som »sur lie«, »bâttonnage« eller »aged on the lees«.

Link til produktspecifikationen

https://www.onvpv.ro/sites/default/files/caiet_sarcini_doc_odobesti_modif_cf_cererii_1426_14.06.2019_si_484_02.03.2022_no_track_changes.pdf.

(1) EUT L 9 af 11.1.2019, s. 2.